CELEX: C2007/056/16
Language: sk
Date: 2007-03-10 00:00:00
Title: Vec C-405/05: Rozsudok Súdneho dvora (piata komora) z  25. januára 2007 – Komisia Európskych spoločenstiev/Spojené kráľovstvo Veľkej Británie a Severného Írska (Nesplnenie povinnosti členským štátom — Smernica 91/271/EHS — Znečistenie a škodlivosť — Čistenie komunálnych odpadových vôd — Neexistencia opatrení určených na zabezpečenie primeraného čistenia komunálnych odpadových vôd vo viacerých aglomeráciách)

10.3.2007   
            
            
               SK
            
            
               Úradný vestník Európskej únie
            
            
               C 56/10
            
         Rozsudok Súdneho dvora (piata komora) z 25. januára 2007 – Komisia Európskych spoločenstiev/Spojené kráľovstvo Veľkej Británie a Severného Írska
   (Vec C-405/05) (1)
   
   (Nesplnenie povinnosti členským štátom - Smernica 91/271/EHS - Znečistenie a škodlivosť - Čistenie komunálnych odpadových vôd - Neexistencia opatrení určených na zabezpečenie primeraného čistenia komunálnych odpadových vôd vo viacerých aglomeráciách)
   (2007/C 56/16)
   Jazyk konania: angličtina
   Účastníci konania
   
      Žalobkyňa: Komisia Európskych spoločenstiev (v zastúpení: S. Pardo Quintillán, X. Lewis a H. van Vliet, splnomocnení zástupcovia)
   
      Žalovaný: Spojené kráľovstvo Veľkej Británie a Severného Írska (v zastúpení: C. White, splnomocnený zástupca)
   Predmet veci
   Nesplnenie povinnosti členským štátom – Porušenie článku 4 ods. 1 a 3 smernice Rady 91/271/EHS z 21. mája 1991 o čistení komunálnych odpadových vôd (Ú. v. ES L 135, s. 40; Mim. vyd. 15/002, s. 26) – Nezabezpečenie čistenia komunálnych odpadových vôd vo viacerých aglomeráciách
   Výrok rozsudku
   
               1.
            
            
               Spojené kráľovstvo Veľkej Británie a Severného Írska si tým, že najneskôr do 31. decembra 2000 neprijalo potrebné opatrenia na zabezpečenie primeraného čistenia komunálnych odpadových vôd aglomerácií Bangor, Brighton, Broadstairs, Carrickfergus, Coleraine, Donaghadee, Larne, Lerwick, Londonderry, Margate, Newtownabbey, Omagh a Portrush, nesplnilo povinnosti, ktoré mu vyplývajú z článku 4 ods. 1 a 3 smernice Rady 91/271/EHS z 21. mája 1991 o čistení komunálnych odpadových vôd.
            
         
               2.
            
            
               Spojené kráľovstvo Veľkej Británie a Severného Írska sa zaväzuje na náhradu trov konania.
            
         
      (1)  Ú. v. EÚ C 48, 25.2.2006.